[Mods] ม็อด MiSide เปลี่ยนตัวละคร Mita ให้เป็นสาวๆ จาก Blue Archive
.
ยังคงเป็นเกมที่มีกระแสและคอนเทนต์ต่างๆ ในโลกออนไลน์ออกมาเรื่อยๆ กับ MiSide เกมจีบสาวกึ่งสยองขวัญสุดแหวกแนวที่ให้คุณรับบทเป็นชายโดนวาร์ปทะลุมิติเข้าไปในเกมที่กำลังเล่นอยู่ และพบเจอกับสาวน้อยนามว่า Mita ที่ชาวม็อดก็ยังคงขยันขันแข็งในการสร้างเนื้อหาคอนเทนต์ใหม่ๆ ให้กับเกม ซึ่งก่อนหน้านี้ เราได้เห็นกันไปแล้วกับม็อดเปลี่ยน Mita ให้กลายเป็นตัวละครจากซีรีส์อื่นๆ อย่าง Uma Musume, Genshin Impact, Doki Doki Literature Club! หรือแม้แต่ CJ จาก Grand Theft Auto: San Andreas ก็มี 
.
และล่าสุดก็ถึงคิวของเหล่าเซ็นเซย์ ด้วยม็อดเปลี่ยน Mita ให้เป็นเหล่าสาวๆ จาก Blue Archive ที่เปิดให้โหลดใช้งานแล้ว 
.
โดยบน NexusMods ตอนนี้ มีอยู่ 3 คน คือ Sorasaki Hina, Misono Mika และ Saiba Momoi ซึ่งคาดว่าน่าจะมีตัวละครอื่นๆ ตามมาอีกในภายหลัง ที่น่าสนใจก็คือม็อด Sorasaki Hina ไม่เพียงแต่เปลี่ยนรูปลักษณ์ของ Mita ทุกเวอร์ชันเป็น Hina เท่านั้น แต่ยังมาพร้อมการแสดงสีหน้า อย่างการกระพริบตาหรือลิปซิงค์ ระบบฟิสิกส์เด้งดึ๋ง และเสียงพากย์ Hina (ที่ใช้ AI ในการแปลง) ด้วย  
.
ผู้ที่สนใจสามารถไปโหลดม็อดเหล่านี้ได้ที่หน้าเว็บไซต์ NexusMods ได้เลย